གཞི་རྐང་བོད་མི་བཙན་བྱོལ་བའི་ནང་དམར་ཟས་སྤོང་བའི་ལས་འགུལ་སྤེལ་བཞིན་པ་དང༌།སེམས་ཅན་གྱི་རང་དབང་སྲུང་སྐྱོབ་ཐད་ལས་འགུལ་སྤེལ་མཁན་མང་པོ་ཡོད།གདན་ས་དང་གྲྭ་ས་ཆེ་ཁག་མང་ཆེ་བས་སྤྱི་ཐབ་ནང་དམར་ཟས་གཡོ་སྦྱོར་སྤང་སྟེ་དཀར་སྐྱོང་གི་ལམ་སྲོལ་འཛུགས་ཐུབ་པ་བྱུང་བ་ནི་བཟང་ཕྱོགས་ཀྱི་ཡར་རྒྱས་ཆེན་པོ་ཞིག་ཡིན།དེ་དག་ནི་བསྔགས་པར་འོས་པའི་ལས་དོན་བཟང་པོ་རེད།ད་རེས་འདི་ཕྱོགས་བོད་གཞིས་ནས་རང་རིགས་མང་པོ་ཞིག་འབྱོར་ཡོད་སྟབས་དེ་རིང་ཆེད་མངགས་ནན་བཤད་བྱེད་རྒྱུར།བོད་མི་ཚོས་དགོས་མེད་ཀྱི་རྒྱན་ཆར་དང་དོད་དང་།རྒྱས་སྤྲོས་བྱེད་པ།སེམས་ཅན་གྱི་པགས་རིགས་ཀྱིས་རྒྱན་གོས་བཟོ་བ་དེ་རིགས་ནི་ལྐུག་རྟགས་དང་ངོ་ཚ་བའི་གནས་ཡིན།རྒྱན་ཆ་ངོ་མ་ནི་རང་རང་བསམ་བློའི་ནང་ཆོས་དང་ཤེས་བྱ་ཡོན་ཏན་ཡོད་ན་དོན་དམ་གྱི་རྒྱན་ཆ་ཡིན།ནང་སེམས་ཞི་ཞིང་དུལ་བ་བྱུང་ན་རྒྱན་ཆ་ཡིན།ནང་བསམ་བློར་ཆོས་དང་འཇིག་རྟེན་གྱི་ཤེས་བྱ་གང་ཡང་མེད་པར་གསེར་དངུལ་གཡུ་བྱུར་དང༌།གཅན་གཟན་པགས་རིགས་ཀྱི་རྒྱན་ཆ་མཆོར་པོ་གྱོན་ནས་ལྷ་ཕེབས་གྲབས་ཡོད་ན་ནི་ཕེབས་ཆོགདེ་མིན་བྱབ་ཆུང་གི་ལས་ཡིན།མདོ་དོན་བོད་འབངས་ཚང་མས་བྱབ་ཆུང་གི་ལས་དུས་ནམ་ཡང་བྱེད་རྒྱུ་མེད།གོང་གསལ་ཚུལ་མིན་གྱི་གནས་ཚུལ་དེ་དག་ནི་བོད་མིའི་ཞབས་འདྲེན་དང་ངོ་ཚ་དགོས་པའི་གནས་རེད།ཚང་མས་གཟབ་གཟབ་བྱེད་དགོས་པ་འདུགཁྱེད་རང་ཚོས་ངོས་ནས་བཤད་པའི་བརྡ་ལན་ཁག་བོད་ནང་གསལ་པོ་འཁྱོལ་ཐུབ་པ་བྱེད་དགོས།ཤེས་སོང་ངམ།བོད་ནང་རྒྱས་སྤྲོས་ཅན་གྱི་རྒྱན་ཆར་དང་དོད་བྱེད་པ་དང་།ལྷག་པར་གཅན་གཟན་པགས་རིགས་ཀྱི་རྒྱན་གོས་བཟོས་ཏེ་བྱབ་ཆུང་གི་བྱ་སྤྱོད་ཀྱི་གནས་ཚུལ་གྱིས་བོད་མི་སྤྱིའི་ཐོག་མཚན་ཤས་དང༌།ྋརྒྱལ་བ་རིན་པོ་ཆེ་ངོ་ཚ་ནས་བཞུགས་འདུག་ཅེས་བརྗོད་དགོས།ང་ཚོས་གནས་ཚུལ་གསལ་པོ་མཐོང་དགོས་པ་ཞིག་ལ་སྐབས་རེ་བོད་སྡོད་རྒྱའི་ས་གནས་དབང་འཛིན་པའི་ལས་བྱེད་བྱབ་ཆུང་བ་དེ་འདྲས་ཆེད་མངགས་ངན་སེམས་འཁོགས་བཅངས་བྱས་ཏེ་བོད་མི་ཚོས་རྒྱན་གོས་མཆོར་པོ་གྱོན་རྒྱུ་མེད་ན་མ་གཏོགས་གྱོན་དགོས་ཞེས་ངན་བསྐུལ་བྱས།རང་རིགས་ཀླད་ཆུང་ཚོས་ཀྱང་རེད་སྙམ་ནས་གསེར་དངུལ་གཡུ་བྱུར་དང༌།སྤོ་ཤེལ།གཅན་གཟན་པགས་རིགས་སོགས་རྒྱན་གོས་མཆོར་པོ་གྱོན་ནས་ངོམ་སྟོན་བྱེད་ཀྱི་མེད་དམ་སྙམ།ངོས་ནས་བོད་ནས་ཐོན་པའི་བརྙན་པར་དེ་འདྲ་ཁ་ཤས་མཐོང་བྱུང༌།དེ་དག་ལ་རང་མདོག་རང་གིས་བསྟན་པ་ལས་དགེ་མཚན་གང་ཡང་མཐོང་ཐོས་མ་བྱུང༌།གནས་ཚུལ་དེ་རིགས་ལ་བོད་འབངས་ཚང་མས་གཟབ་ནན་བྱེད་དགོས་པ་འདུགབཅེས་བཀའ་སྕལ།།།།